text: Arbejdsløse sendes på landet
  28 marts 2014 kl. 11.15
  Et samarbejde mellem Jobcenter Aabenraa og LandboSyd skal få ufaglærte i job på landet. Kommunens borgmester vil have de danske ledige tilbage i de jobs, der primært besættes af udlændige i dag. 
  
  
  Målsætningen er, at 20 ledige fra Aabenraa Kommune skal finde arbejde i landbruget. Et af de erhverv, der ifølge borgmesteren er domineret af udenlandsk arbejdskraft.
  - Vi hører fra landbruget, men også andre brancher, at de ikke kan bruge den danske arbejdskraft. Det vil vi gerne forsøge at udfordre med det her projekt, siger borgmesteren i Aabenraa Kommune til TV SYD.
  Projektet går i gang med det samme og løber frem til årsskiftet. Det Lokale Beskæftigelsesråd har givet 195.000 kroner til projektet.
  